**Obchodné podmienky pre podnikateľov**

1. **Úvodné ustanovenia**
2. Tieto obchodné podmienky (ďalej len "**VOP**") obchodnej spoločnosti LYRA GROUP s.r.o., so sídlom Pri parku 1, Ivanka pri Nitre 951 12, IČO: 44 473 826, zapísaná v obchodnom registri Okresného súdu Nitra, Oddiel: Sro, Vložka číslo: 23414/N, kontaktné údaje: telefón: +421 907 908 909, e-mail: info@lyrachocolate.com, upravujú vzájomné práva a povinnosti zmluvných strán vzniknuté v súvislosti alebo na základe kúpnej zmluvy (ďalej len "**kúpna zmluva**") uzatvorenej medzi Predávajúcim a inou právnickou osobou alebo fyzickou osobou - podnikateľom, ktorý si prostredníctvom internetového obchodu Predávajúceho objednáva a kupuje Tovar ponúkaný Predávajúcim. Internetový obchod Predávajúceho je umiestnený na internetovej adrese <https://eshop.lyrachocolate.com/>
3. Tieto VOP ďalej upravujú práva a povinnosti zmluvných strán pri objednávaní a kúpe Tovaru prostredníctvom internetovej stránky Predávajúceho umiestnenej na webovom sídle <https://eshop.lyrachocolate.com/> (ďalej len "**internetový obchod**") alebo prostredníctvom e-mailovej komunikácie zmluvných strán.
4. U konkrétnej ponuky Tovaru a/alebo služieb propagovaných v internetovom obchode môžu byť uvedené podmienky odlišné od VOP. Takéto prípadné odlišné podmienky majú prednosť pred týmito VOP.
5. Kupujúci vyslovením súhlasu s týmito VOP vyhlasuje a zaručuje sa, že:
6. si pozorne prečítal tieto VOP, vrátane všetkých povinností, ktoré z nich vyplývajú, úplne im rozumie a súhlasí s tým, že bude nimi viazaný;
7. s oboznámil s informáciou o ochrane a spracovaní osobných údajov;
8. podľa platných právnych predpisov je oprávnený s Predávajúcim uzatvoriť kúpnu zmluvu;
9. pri vytvorení zákazníckeho účtu alebo konkrétnej objednávky koná za Kupujúceho výlučne osoba oprávnená konať na základe poverenia alebo pracovného zaradenia pri uzatváraní kúpnej zmluvy. Kupujúci nemôže namietať platnosť právneho úkonu vykonaného prostredníctvom komunikácie na diaľku v jeho mene pri vzniku, zmene alebo zániku kúpnej zmluvy, ak ku komunikácii s Predávajúcim došlo zo zákazníckeho účtu Kupujúceho a/alebo ak Kupujúci zaplatil kúpnu cenu.
10. Tieto VOP sa vzťahujú na kúpnu zmluvu uzatvorenú prostredníctvom internetového obchodu medzi Predávajúcim a Kupujúcim. Právny vzťah zmluvných strán sa spravuje ustanoveniami § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“). V prípade, ak má kupujúci uzatvorenú s Predávajúcim osobitnú rámcovú kúpnu zmluvu, dojednania obsiahnuté v uvedenej rámcovej zmluve majú prednosť pred ustanoveniami týchto VOP.
11. **Vymedzenie základných pojmov**

**Predávajúcim** je spoločnosť LYRA GROUP s.r.o., so sídlom Pri parku 1, Ivanka pri Nitre 951 12, IČO: 44 473 826, zapísaná v obchodnom registri Okresného súdu Nitra, Oddiel: Sro, Vložka číslo: 23414/N;

**Kupujúcim** je právnická osoba alebo fyzická osoba - podnikateľ;

**Tovarom sa rozumejú produkty ponúkané na predaj na stránkach internetového obchodu.**

1. **Zákaznícky účet**
2. V prípade, ak má Kupujúci záujem využívať zľavový a bonusový systém poskytovaný Predávajúcim a súčasne zjednodušiť si spôsob vytvárania objednávok, môže sa Kupujúci v internetovom obchode zaregistrovať a vytvoriť si svoj zákaznícky účet.
3. Pri registrácii Kupujúci náležite a správne (riadne) vyplní registračný formulár nachádzajúci sa v internetovom obchode, v ktorom uvedie všetky údaje potrebné pre budúce vytvorenie objednávok na dodanie Tovaru, t.j. obchodné meno Kupujúceho, sídlo, presnú adresu dodania, IČO, DIČ, IČ DPH, telefónne číslo, e-mailovú adresu (ktorá bude neskôr použitá aj ako prihlasovacie meno), heslo a potvrdenie, že sa Kupujúci oboznámil s týmito VOP, Zásadami ochrany osobných údajov a cookies, a vyjadrí súhlas so znením oboch týchto dokumentov. Je v záujme Kupujúceho vytvoriť heslo k svojmu zákazníckemu účtu tak, aby toto heslo bolo dostatočne bezpečné a účet Kupujúceho chránený. Kupujúci je povinný toto heslo uchovávať v tajnosti a nezdieľať ho s inými osobami. Kupujúci nesie plnú zodpovednosť za všetky úkony, ktoré sú vykonané z jeho zákazníckeho účtu.
4. Kupujúci je povinný bez zbytočného odkladu informovať Predávajúceho, ak má podozrenie na zneužitie svojho hesla alebo ak bolo jeho heslo sprístupnené tretej osobe. V prípade dôvodnej obavy, že zákaznícky účet Kupujúceho je alebo môže byť zneužitý, je Predávajúci oprávnený zablokovať účet Kupujúceho alebo požiadať Kupujúceho o zmenu hesla. Predávajúci nezodpovedá Kupujúcemu za žiadnu škodu, ktorá vznikne v dôsledku prezradenia alebo zneužitia jeho hesla.
5. **Uzatvorenie kúpnej zmluvy**
6. Pri kúpe Tovaru je Kupujúci, ktorý nie je registrovaný v internetovom obchode, povinný vyplniť správne a pravdivo všetky požadované údaje v príslušnom objednávkovom formulári. Základné údaje o Kupujúcom, ktorý má vytvorený zákaznícky účet, budú automaticky predvyplnené po jeho prihlásení sa do účtu.
7. Internetový obchod obsahuje zoznam Tovaru ponúkaného Predávajúcim na predaj, a to vrátane uvedenia cien jednotlivých položiek Tovaru. Ceny ponúkaného Tovaru sú uvedené vrátane dane z pridanej hodnoty (DPH), pričom ceny ponúkaného Tovaru nezahŕňajú náklady spojené s dodaním Tovaru. Ponuka predaja Tovaru vrátane jeho ceny zostáva v platnosti po dobu, kedy je Tovar zobrazený v internetovom obchode. Týmto ustanovením nie je obmedzená možnosť Predávajúceho uzavrieť s Kupujúcim kúpnu zmluvu na základe individuálne dojednaných podmienok.
8. Pre uzatvorenie kúpnej zmluvy si Kupujúci vyberie požadované množstvo ponúkaného Tovaru a uvedie adresu, na ktorú bude objednávka doručená, a prípadne poskytne aj informácie dôležité pre odovzdanie objednávky. Cena dopravy bude pripočítaná ku konečnej kúpnej cene objednávky po zadaní adresy, pokiaľ Kupujúci nemá nárok na službu "Doprava zadarmo", ktoré podmienky sú uvedené v samotnom internetovom obchode.
9. Pred zaslaním objednávky Predávajúcemu má Kupujúci možnosť v objednávkovom formulári (košík) skontrolovať a meniť údaje, ktoré do objednávky vložil, a to aj s ohľadom na možnosť Kupujúceho zisťovať a opravovať chyby vzniknuté pri zadávaní dát do objednávky. Objednávku odošle Kupujúci Predávajúcemu kliknutím na tlačidlo „Objednať s povinnosťou platby“. Súčasťou vytvorenia objednávky Kupujúceho je aj potvrdenie Kupujúceho o tom, že sa oboznámil so znením týchto VOP a súhlasí, aby sa nimi riadila kúpna zmluva uzatvorená s Predávajúcim.
10. Kúpna zmluva sa považuje za uzatvorenú záväzným akceptovaním návrhu Kupujúceho na uzatvorenie kúpnej zmluvy s Predávajúcim, ktorý má formu Kupujúcim vyplneného a odoslaného formulára v internetovom obchode Predávajúceho (ďalej len "**Objednávka**"), ktorá však musí obsahovať všetky údaje uvedené v objednávkovom formulári internetového obchodu. Za záväznú akceptáciu Objednávky Kupujúceho Predávajúcim sa považuje e-mailové potvrdenie Predávajúceho o akceptovaní objednávky označené ako "Potvrdenie objednávky".
11. Kúpnou zmluvou sa Predávajúci zaväzuje, že Kupujúcemu odovzdá Tovar, ktorý je predmetom kúpy a Kupujúci sa zaväzuje, že vec prevezme a zaplatí Predávajúcemu kúpnu cenu.
12. Predávajúci je povinný dodať Kupujúcemu tovar spĺňajúci požiadavky zdravotnej bezpečnosti a kvality, tovar, ktorý zodpovedá platným normám akosti a je označený v zmysle všeobecne záväzných právnych predpisov Slovenskej republiky (SR) a Európskej únie (EÚ), týkajúcich sa podmienok výroby, dovozu, predaja a označovania výrobkov. Predávajúci je zároveň povinný Tovar zabaliť výlučne do obalov na to určených – t.j. obalov, ktoré spĺňajú všetky požiadavky platnej legislatívy v SR a EÚ, najmä všetky hygienické predpisy a ostatné platné právne predpisy a tak, aby nebola ohrozená kvalita Tovaru, jeho vzhľad, vlastnosti samotného Tovaru, jeho obalu a aby bol Tovar spôsobilý na prevoz a bežné nakladanie, ktoré sa s Tovarom spája.

1. **Dodanie Tovaru**
2. Dodanie objednaného Tovaru sa uskutočňuje nasledovnými spôsobmi dodania: (i) zaslanie prepravnou službou (kuriérom) na náklady a zodpovednosť Kupujúceho alebo (ii) osobný odber v prevádzke Predávajúceho.
3. Dodanie tovaru sa bude riadiť doložkou Ex Works (EXW) v zmysle Incoterms 2020; Predávajúci tak splní svoju povinnosť dodať tovar momentom, kedy bude Kupujúcemu umožnené si produkty prevziať v mieste prevádzky Predávajúceho na adrese Pri parku 1, Ivanka pri Nitre. Kupujúci sa zaväzuje vykonať prevzatie tovaru v pracovných dňoch v čase od 8:00 hod. do 15:00 hod.; mimo tohto času môže Predávajúci odmietnuť vydanie objednaného tovaru, ktorý je tak Kupujúci povinný prevziať v nasledujúci pracovný deň.
4. V prípade, ak Kupujúci v Objednávke zvolí možnosť, aby Predávajúci zorganizoval prepravu Tovaru do miesta dodania určeného Kupujúcim, platí, že dodanie Tovaru sa bude spravovať doložkou Carriage Paid To (CPT) v zmysle Incoterms 2020, t.j. Predávajúci vyberá dopravcu, pričom riziká spojené so stratou alebo poškodením Tovaru, prechádzajú z Predávajúceho na Kupujúceho odovzdaním Tovaru prvému dopravcovi. Pri vykonaní prepravy podľa tohto bodu si Predávajúci splní svoju povinnosť dodania Tovaru Kupujúcemu momentom odovzdania Tovaru prvému dopravcovi. Pri dojednaní spôsobu prepravy Tovaru podľa tohto bodu zmluvy dodacia lehota nezahŕňa čas trvania prepravy Tovaru. Cenu prepravy Tovaru je Predávajúci oprávnený v prípade uplatnenia spôsobu prepravy podľa tohto bodu v plnom rozsahu Kupujúcemu vyúčtovať.
5. Predávajúci sa zaväzuje dodať Kupujúcemu Tovar najneskôr do 30 dní od momentu akceptácie Objednávky Kupujúceho a zaplatenia kúpnej ceny, podľa toho, ktorý moment nastane neskôr. Bližšia špecifikácia dodacej lehoty bude Predávajúcim Kupujúcemu oznámená po obdržaní Objednávky Tovaru. Kupujúci sa zaväzuje prevziať objednaný Tovar v čase oznámenom Predávajúcim na adrese uvedenej v Objednávke.
6. Predávajúci si vyhradzuje vlastnícke právo k Tovaru, a preto sa Kupujúci stane vlastníkom až po úplnom zaplatení kúpnej ceny.
7. V prípade, že je z dôvodov na strane Kupujúceho potrebné Tovar dodávať opakovane alebo iným spôsobom ako bolo uvedené v Objednávke, je Kupujúci povinný uhradiť Predávajúcemu náklady spojené s opakovaním resp. s iným spôsobom dodania.
8. Pri preberaní Tovaru sa Kupujúcemu odporúča skontrolovať fyzickú neporušenosť a kompletnosť zásielky. Pokiaľ je zásielka viditeľne poškodená alebo zničená, Kupujúci je povinný bez prevzatia zásielky ihneď upovedomiť o tejto skutočnosti Predávajúceho a so zasielateľskou (dopravnou) spoločnosťou spísať zápis o škode na zásielke. Pri osobnom odbere v prevádzke Predávajúceho je Kupujúci povinný skontrolovať si obsah a neporušenosť balenia, nakoľko pri dodatočnej reklamácii bude Kupujúci povinný preukázať neúplnosť a/alebo porušenie balenia pri jeho prevzatí.
9. Kupujúci pri prevzatí alebo prvej možnosti obhliadnutia Tovaru vykoná kontrolu množstva a výskytu prípadných zjavných vád Tovaru. Kupujúci je oprávnený odmietnuť prevzatie Tovaru ak samotné produkty alebo ich obal zjavne vykazujú známky poškodenia (zápach, farebné zmeny, pleseň a pod.); to neplatí, ak k poškodeniu produktov došlo počas prepravy Tovaru (napr. nedodržaním teplotného reťazca dopravcom, mechanickým poškodením tovaru a pod.).
10. Odovzdanie a prevzatie Tovaru bude potvrdené na dodacom liste alebo iným písomným dokladom (napr. list CMR). Zmluvné strany sa zaväzujú dodací list potvrdiť. Každá zo zmluvných strán obdrží jedno vyhotovenie dodacieho listu.
11. Nebezpečenstvo škody na Tovare prechádza na Kupujúceho vždy (i) v okamihu, keď bude Kupujúcemu umožnené produkty prevziať v mieste prevádzky Predávajúceho alebo (ii) odovzdaním Tovaru prvému dopravcovi [v prípade zabezpečenia prepravy v zmysle doložky Carriage Paid To (CPT)].
12. **Cena Tovaru a platobné podmienky**
13. Aktuálna cena Tovaru je uvedená v internetovom obchode. Cena Tovaru v internetovom obchode môže byť Predávajúcim zmenená, a to kedykoľvek bez udania dôvodu.
14. Kupujúcemu, ktorý má vytvorený zákaznícky účet, je Predávajúci oprávnený poskytnúť zľavu z kúpnej ceny. Výšku zľavy pre konkrétneho Kupujúceho Predávajúci určí vždy na obdobie jedného roka počnúc od 1. februára kalendárneho roka, pričom rozhodujúcim kritériom pre určenie výšky zľavy je výška obratu dosiahnutého počas predchádzajúceho ročného obdobia. Výška zľavy sa Kupujúcemu zobrazí po prihlásení sa do zákazníckeho účtu a zľava bude Kupujúcemu odrátaná od celkovej kúpnej ceny za tovar vždy pri zadaní konkrétnej Objednávky. Kupujúci nemá nárok na poskytnutie zľavy z kúpnej ceny, poskytnutie zľavy závisí výlučne od uváženia a rozhodnutia Predávajúceho.
15. Kupujúci je povinný zaplatiť Predávajúcemu cenu Tovaru dohodnutú v kúpnej zmluve ako aj náklady na dodanie Tovaru. Ceny uvedené v internetovom obchode sú uvedené vrátane DPH. Ceny zahŕňajú prípadné recyklačné a/alebo zálohové poplatky, ak sa takéto na daný Tovar vzťahujú, nezahŕňajú však náklady spojené s dodaním Tovaru.
16. Kúpnu cenu za Tovar a prípadné náklady spojené s dodaním Tovaru môže Kupujúci uhradiť Predávajúcemu nasledujúcimi spôsobmi:
17. platba v hotovosti alebo platobnou kartou pri prevzatí Tovaru na prevádzke Predávajúceho,
18. v hotovosti doručovateľovi pri prevzatí Tovaru na dobierku,
19. platba vopred bankovým prevodom (na základe faktúry, ktorá Kupujúcemu doručená na e-mail aj s platobnými údajmi),
20. ak to Predávajúci umožní, zálohová platba vopred bankovým prevodom (výšku zálohy určí Predávajúci) a následné doplatenie kúpnej ceny platbou po dodaní Tovaru Kupujúcemu;
21. platobnou kartou prostredníctvom platobnej brány.
22. Kupujúci má právo zvoliť si ním preferovaný spôsob zaplatenia ceny za Tovar, ktorý Predávajúci ponúkne v internetovom obchode. Spoločne s kúpnou cenou za Tovar je Kupujúci povinný zaplatiť Predávajúcemu tiež náklady spojené s dodaním Tovaru v dohodnutej výške, ktorá sa odvíja od Kupujúcim zvoleného spôsobu prepravy. Ak nie je uvedené výslovne inak, rozumejú sa ďalej kúpnou cenou i náklady spojené s dodaním Tovaru.
23. V prípade, ak Predávajúci umožní Kupujúcemu uhradiť kúpnu cenu alebo jej časť až po dodaní Tovaru, splatnosť kúpnej ceny je 14 dní odo dňa doručenia faktúry Predávajúceho alebo dodania Tovaru, podľa toho ktorý moment nastane neskôr.
24. V prípade platby bankovým prevodom je Kupujúci povinný uhrádzať kúpnu cenu Tovaru spoločne s uvedením variabilného a špecifického symbolu platby podľa údajov, ktoré mu Predávajúci oznámi prostredníctvom e-mailovej správy. V prípade bezhotovostnej platby je záväzok Kupujúceho uhradiť kúpnu cenu splnený okamihom pripísania príslušnej čiastky na bankový účet Predávajúceho.
25. Tovar bude odoslaný Kupujúcemu až zaplatení príslušnej kúpnej ceny alebo jej časti určenej Predávajúcim, s výnimkou kúpy na dobierku.
26. Kupujúci odoslaním Objednávky alebo úhradou ceny Tovaru, podľa toho, ktorý moment nastane skôr, súhlasí s fakturáciou vo forme elektronickej faktúry. Elektronická faktúra je daňovým dokladom v zmysle § 71 ods. 1 zákona č. 222/2004 Z. z. o dani z pridanej hodnoty v znení neskorších predpisov. Predávajúci odošle elektronickú faktúru elektronickou poštou na e-mailovú adresu zadanú Kupujúcim v Objednávke.
27. V prípade omeškania Kupujúceho s úhradou faktúry je Predávajúci oprávnený si uplatniť úrok z omeškania za každý deň omeškania vo výške 0,05% z nezaplatenej sumy. Predávajúci je oprávnený pozastaviť akékoľvek dodávky Tovaru objednané Kupujúcim až do úplného uhradenia všetkých splatných záväzkov Kupujúceho; Predávajúci sa v prípade uplatnenia takéhoto postupu nedostane do omeškania so splnením záväzku.
28. **Zodpovednosť za vady a reklamácie**
29. Záruka za akosť produktov sa poskytuje v súlade s ustanoveniami § 429 až 432 Obchodného zákonníka, pokiaľ sa zmluvné strany nedohodnú inak. Predávajúci poskytuje Kupujúcemu na Tovar záruku v rozsahu trvania doby minimálnej trvanlivosti / spotreby produktov.
30. Kupujúci oznámi zistené vady Tovaru Predávajúcemu najneskôr do 5 (piatich) pracovných dní po prevzatí (najmä pri poškodení obalu), resp. po tom, čo mohol vady zistiť pri vynaložení odbornej starostlivosti (napríklad po odstránení vonkajšieho obalu produktov, otvorení balenia v prípade chýbajúceho množstva, otvorenia produktu v prípade podozrenia na nedodržanie kvalitatívnych štandardov). Kupujúci je povinný prezrieť Tovar ihneď pri jeho dodaní v mieste dodania. Ak Kupujúci Tovar neprezrie, môže uplatniť nároky z vád zistiteľných pri tejto prehliadke, len keď preukáže, že tieto vady mal Tovar už v čase prechodu nebezpečenstva škody na Tovare.
31. Predávajúci je povinný najneskôr do 10 (desiatich) pracovných dní odo dňa uplatnenia reklamácie oznámiť Kupujúcemu svoje stanovisko k vybaveniu reklamácie. Predávajúci nezodpovedá za vady Tovaru, ktoré vzniknú v dôsledku nesprávneho spôsobu skladovania Tovaru Kupujúcim, nedodržania teplotného režimu pri preprave a/alebo skladovaní, alebo mechanického poškodenia obalu výrobkov spôsobeného neopatrným nakladaním s Tovarom zo strany Kupujúceho alebo dopravcu.
32. Zmluvné strany sa dohodli, že Predávajúci uznanú reklamáciu vyrieši najneskôr do 30 dní odo dňa uplatnenia reklamácie, buď výmenou vadného Tovaru za nový Tovar (bez závad) alebo vystavením dobropisu vo výške kúpnej ceny oprávnene reklamovaného Tovaru. Výmena vadného Tovaru za bezvadný sa uskutoční na náklady Predávajúceho, ktorý súčasne znáša aj náklady spojené s prepravou bezvadného Tovaru Kupujúcemu.
33. Zmluvné strany sa dohodli, že v prípade spornosti uplatnenej reklamácie bude riešená reklamácia z vád dodaného Tovaru jeho obhliadkou v mieste dodania Tovaru.

1. **Ostatné dojednania**
2. Komunikácia zmluvných strán v súvislosti s plnením kúpnej zmluvy bude prebiehať predovšetkým prostredníctvom e-mailu, pričom komunikácia z e-mailovej adresy Kupujúceho, ktorú Kupujúci uviedol pri registrácii zákazníckeho účtu alebo pri zadávaní Objednávky, sa považuje za záväznú a uplatní sa domnienka, že osoba, ktorá má prístup k tejto e-mailovej adrese, je oprávnená konať v otázkach týkajúcich sa vzniku, zmeny alebo zániku kúpnej zmluvy s Predávajúcim.
3. Ak sa zmluvné strany nedohodnú inak, písomnosti sa doručujú na adresu druhej zmluvnej strany uvedenú v zmluve a/alebo na inú adresu, ktorú oznámi táto zmluvná strana. Pre odstránenie pochybností platí, že písomná forma sa považuje za zachovanú aj v prípade e-mailovej komunikácie zmluvných strán. Písomnosť sa považuje za doručenú za nasledovných podmienok:
4. v prípade osobného doručovania odovzdaním písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke a/alebo kópii doručovanej písomnosti, alebo odmietnutím prevzatia písomnosti takou osobou,
5. v prípade poštového doručovania doručením na adresu zmluvnej strany, v prípade, ak sa jedná o doporučenú zásielku odovzdaním písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke, alebo odmietnutím prevzatia písomnosti oprávnenou osobou, alebo vrátením zásielky odosielateľovi, ak si druhá zmluvná strana ako adresát zásielku v odbernej lehote nevyzdvihne,
6. v prípade doručovania elektronickou poštou v deň doručenia e-mailu druhej zmluvnej strane, ak bol tento e-mail doručený do 17:00 hod. SEČ v ktorýkoľvek pracovný deň a v ostatných prípadoch v najbližší pracovný deň nasledujúci po dni doručenia e-mailu; zmluvné strany sa dohodli, že prijatie každého e-mailu, ktorý obsahuje písomnosť podľa tejto zmluvy, je povinná prijímajúca zmluvná strana bezodkladne potvrdiť odosielajúcej zmluvnej strane zaslaním oznámenia potvrdzujúceho prijatie e-mailu.
7. Písomnosti týkajúce sa trvania tejto zmluvy (napr. výpoveď, odstúpenie, výzva na odstránenie porušovania zmluvy) musia byť doručované výlučne spôsobom podľa bodu 2. písm. a) alebo b) tohto článku VOP.
8. Právny vzťah medzi Predávajúcim a Kupujúcim sa riadi hmotným právom platným na území Slovenskej republiky, najmä ustanoveniami Obchodného zákonníka.
9. Všetky spory vyplývajúce z kúpnej zmluvy alebo s ňou súvisiace budú rozhodované všeobecnými súdmi v Slovenskej republike.
10. **Ochrana práv duševného vlastníctva, zneužitie internetového obchodu, dostupnosť internetového obchodu**
11. Kupujúci berie na vedomie, že softvér a ďalšie komponenty, ktoré tvoria internetový obchod, sú chránené autorským právom. Kupujúci sa zaväzuje používať internetový obchod výlučne pre vlastnú potrebu a ďalej sa zaväzuje, že nebude vykonávať žiadnu činnosť, ktorá by mohla jemu alebo tretím osobám umožniť zasahovať alebo používať (napr. ukladať, upravovať, distribuovať) softvér alebo iné komponenty, ktoré tvoria internetový obchod.
12. Kupujúci nie je oprávnený pri používaní internetového obchodu využívať mechanizmy, programové vybavenie alebo iné postupy, ktoré by mohli mať negatívny vplyv na prevádzku internetového obchodu. Internetový obchod je možné používať len v rozsahu, ktorý nepoškodzuje práva ostatných zákazníkov a je to v súlade s účelom internetového obchodu.
13. Kupujúci berie na vedomie, že Predávajúci negarantuje bezproblémovú, nepretržitú, bezchybnú a bezpečnú prevádzku internetového obchodu, kedy opak vzniká následkom technických dôvodov. Predávajúci nezodpovedá za chyby vzniknuté v dôsledku zásahu tretích osôb do internetového obchodu alebo v dôsledku jeho použitia v rozpore s jeho účelom.
14. Predávajúci nezodpovedá za prípadné škody vzniknuté v súvislosti s využívaním služieb, využívaním informácií alebo sťahovaním údajov zverejnených v internetovom obchode, t.j. za chyby, opomenutia, prerušenia, poruchy, oneskorenia, počítačové vírusy, ušlý zisk alebo stratu údajov Kupujúceho alebo akejkoľvek inej tretej osoby používajúcej internetový obchod, neoprávnený prístup k prenosom a údajom takýchto osôb, zmena takýchto údajov, ako aj iné hmotné a nehmotné straty.
15. **Ochrana osobných údajov**

Informácie o ochrane osobných údajov Kupujúceho nájdete na tomto linku ... .

1. **Záverečné ustanovenia**
2. Predávajúci a Kupujúci sa dohodli, že plne uznávajú komunikáciu na diaľku –elektronickú formu komunikácie, najmä prostredníctvom e-mailu a internetovej siete ako platnú a záväznú pre obe zmluvné strany.
3. Ak je niektoré ustanovenie VOP neplatné alebo neúčinné, alebo sa takým stane, namiesto neplatného ustanovenia si Predávajúci s Kupujúcim dohodnú takú úpravu zmluvného vzťahu, ktorá sa významom neplatnému ustanoveniu čo najviac približuje. Neplatnosťou alebo neúčinnosťou jedného ustanovenia nie je dotknutá platnosť ostatných ustanovení týchto VOP. Zmeny a doplnky kúpnej zmluvy či obchodných podmienok si vyžadujú písomnú formu.
4. Predávajúci si vyhradzuje právo kedykoľvek zmeniť alebo doplniť tieto VOP. Zmeny a doplnky VOP vstupujú do účinnosti dňom ich uverejnenia na internetovej stránke Predávajúceho. Dňom uverejnenia nových VOP strácajú predošlé VOP účinnosť. Zmeny a doplnenia VOP sa však nevzťahujú na práva a povinnosti Kupujúceho vyplývajúce z kúpnych zmlúv uzatvorených pred nadobudnutím účinnosti nových VOP. Pre vylúčenie akýchkoľvek pochybností sa stanovuje, že kúpna zmluva sa riadi vždy tou verziou VOP, ktorá je účinná v čase jej uzatvorenia.

Tieto VOP sú platné a účinné od ....... 2025 a rušia predchádzajúce znenie VOP, ktoré nadobudlo platnosť a účinnosť od 01.01.2024.